open-index/open-wikipedia-markdown huggingface dataset:
Πτολεμαίος Μεμφίτης

Ο **Πτολεμαίος Μεμφίτης** ήταν πρίγκιπας της Δυναστείας των Πτολεμαίων που κυβέρνησαν την Αίγυπτο καθ’ όλη τη διάρκεια της ελληνιστικής περιόδου. Ήταν γιος της Βασίλισσας Κλεοπάτρας Β΄ από το δεύτερο γάμο της με τον αδερφό της Πτολεμαίο Η΄ Φύσκονα.

## Βιογραφικά Στοιχεία
Ο Πτολεμαίος γεννήθηκε το 144 π.Χ. κατά τη διάρκεια των τελετών ενθρόνισης του πατέρα του στη Μέμφιδα. Για να εορταστεί η ευχάριστη αυτή σύμπτωση έλαβε το όνομα Πτολεμαίος Μεμφίτης. Αναγορεύτηκε σε διάδοχο του θρόνου πριν το Σεπτέμβριο του 142 π.Χ., οπότε και αφιερώθηκε ο μεγάλος ναός στο Εντφού. Λίγα χρόνια αργότερα τα μέλη της οικογένειάς του ήρθαν σε σύγκρουση μεταξύ τους και η μητέρα του, Κλεοπάτρα Β΄, πήρε υπό τον έλεγχό της την Αλεξάνδρεια το 131 π.Χ. Ο αλεξανδρινός όχλος προσπάθησε να βάλει φωτιά στο παλάτι και ο Πτολεμαίος Η' αναγκάστηκε να τραπεί σε φυγή. Κατέφυγε στην Κύπρο μαζί με τη δεύτερη σύζυγό του (και κόρη της Κλεοπάτρας Β΄ από τον πρώτο της γάμο) την Κλεοπάτρα Γ΄, τα παιδιά που είχαν αποκτήσει μαζί και το μικρό Πτολεμαίο Μεμφίτη. 

Κατά τη διάρκεια της επανάστασης η χώρα διαιρέθηκε στα δύο και οι αντιμαχόμενες παρατάξεις κατάφεραν πλήγματα η μία στην άλλη. Κάποια στιγμή, ο λαός της Αλεξάνδρειας, αγανακτισμένος από την κίνηση του Πτολεμαίου Η' να θανατώσει ένα νόθο γιο του, γκρέμισε όλα τα αγάλματα του Φαραώ από την πόλη. Ο Πτολεμαίος Η' το εξέλαβε ως προσταγή της Κλεοπάτρας Β' και για να την εκδικηθεί θανάτωσε το νεαρό Μεμφίτη ανάμεσα στον Μάρτιο και τον Σεπτέμβριο του 130 π.Χ., τεμάχισε το σώμα του και το έστειλε σε ένα κουτί στην Αλεξάνδρεια, σαν μακάβριο δώρο για τα γενέθλια της Βασίλισσας.

Σημειώνεται πως για τους μελετητές υπάρχει κάποια σύγχυση ανάμεσα στους Πτολεμαίο Μεμφίτη, το νόθο γιο του που προαναφέρθηκε και τον Πτολεμαίο Ζ΄ Νέο Φιλοπάτορα, καθώς τόσο ο Πτολεμαίος Η' όσο και ο προκάτοχός του Πτολεμαίος ΣΤ΄ είχαν παραπάνω από έναν γιους με αυτό το όνομα.

## Χρονολόγιο

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική Περίοδος

## Παραπομπές


## Πηγές
* *The House of Ptolemy, by E. R. Bevan*http://penelope.uchicago.edu/Thayer/E/Gazetteer/Places/Africa/Egypt/_Texts/BEVHOP/10*.html

## Εξωτερικοί σύνδεσμοι
* 

Κατηγορία:Δυναστεία των Πτολεμαίων
Κατηγορία:Ελληνιστική περίοδος
Μασάσι Κισιμότο

Ο **Μασάσι Κισιμότο** (, 8 Νοεμβρίου 1974) είναι Ιάπωνας σχεδιαστής μάνγκα. Γεννημένος στην επαρχία Οκαγιάμα, ο Κισιμότο είναι ευρέως γνωστός για τη δημιουργία της σειράς μάνγκα με τίτλο *[[Naruto]]*.

## Βιογραφία
Η πρώτη του δουλειά στο χώρο ήταν το *[[Karakuri]]*, το οποίο και έδωσε στην εταιρία Shueisha, κερδίζοντας το μηνιαίο βραβείο της με τίτλο Hop Step Award, σε ηλικία 20 ετών. Το ίδιο βραβείο έχει δοθεί σε σχεδιαστές που σήμερα θεωρούνται κορυφαίοι, όπως ο Γιοσιχίρο Τόγκασι (*[[Hunter x Hunter]]*, *[[Yû Yû Hakusho]]*), Νομπουχίρο Γουατσούκι (*[[Ruruni no Kenshin]]*) και Εϊτσίρο Όντα (*[[One Piece]]*).

Το 1999, η σειρά *Naruto* άρχισε να εκδίδεται στο εβδομαδιαίο περιοδικό *[[Weekly Shōnen Jump]]* στο τεύχος Νο 17 και μεταφέρθηκε κατόπιν στη μικρή οθόνη το 2002. Και οι δύο σειρές εξακολουθούν μέχρι και σήμερα με εβδομαδιαία επεισόδια. Αυτή η σειρά είναι μια από τις πιο επιτυχημένες εμπορικά τα τελευταία δέκα χρόνια αποφέροντας στο δημιουργό τεράστια κέρδη, με τα εισοδήματά του να είναι της τάξης των 800.000 ευρώ το χρόνο.

Ο ίδιος ονομάζει τον Άκιρα Τοριγιάμα, δημιουργό του *[[Dr. Slump]]* και της σειράς *[[Dragon Ball]]*, ανάμεσα στις κυριότερες επιρροές του. Επίσης, ανέφερε πως το μάνγκα και η ταινία άνιμε *[[Akira]]* (1982 και 1988, αντίστοιχα) του Κατσουχίρο Οτόμο είχε αντίκτυπο στη δουλειά του.

Ο δίδυμος αδερφός του, Σέισι Κισιμότο, είναι επίσης δημιουργός μάνγκα. Το 2003, ο Κισιμότο νυμφεύθηκε, και έχει αποκτήσει ένα γιο.

## Δείτε επίσης
* *[[Naruto]]*

## Παραπομπές


## Εξωτερικοί σύνδεσμοι
* Συνέντευξη με το *[[Shōnen Jump]]* στο Naruto Central.

Κατηγορία:Naruto
Κατηγορία:Ιάπωνες δημιουργοί μάνγκα
Ενυδρίδα

**Ενυδρίδα** είναι η κοινή ονομασία σαρκοφάγων θηλαστικών της υποοικογένειας **Ενυδριδίνες** (*Lutrinae*). Τα 13 σωζόμενα είδη ενυδρίδας είναι όλα ημιυδρόβια, υδρόβια ή θαλάσσια, που τρέφονται κυρίως με ψάρια και ασπόνδυλα. Οι ενυδριδίνες  είναι ένας κλάδος της οικογένεια των μουστελιδών της τάξης των σαρκοφάγων, η οποία περιλαμβάνει επίσης τους ασβούς, τους ασβούς του μελιού  (*honey badgers*),  τις ερμίνες, τα βιζόν, τα κουνάβια, τις νυφίτσες και τους αδηφάγους.
## Είδη
### Ευρωπαϊκή ενυδρίδα

### Βορειοαμερικανική ενυδρίδα ποταμών

### Θαλάσσια Βίδρα

### Ενυδρίδα γίγαντας

## Παραπομπές


## Εξωτερικοί σύνδεσμοι

Κατηγορία:Μουστελίδες
Κατηγορία:Θηλαστικά της Βόρειας Αμερικής
Σημαία της Μάλτας

[thumb|250px|right|[Αρχείο:FIAV_111011.svg|23px Λόγος: 2:3]]
[thumb|250px|right|[Αρχείο:FIAV_000100.svg|23px Πολιτικό έμβλημα. Λόγος: 2:3]]

Η **[[σημαία]] της [[Μάλτα|Μάλτας]]** είναι βασικά δίχρωμη (με λευκό και κόκκινο). Σύμφωνα με την παράδοση τα χρώματα της σημαίας δόθηκαν από τον Κόμη Ρογήρο Α΄ της Σικελίας το 1091.

Στην επάνω γωνία όπως κυματίζει η σημαία (στο τετράγωνο του άσπρου φόντου) είναι ο Σταυρός του Γεωργίου, με κόκκινο περίγραμμα. Το κόκκινο χρώμα είναι 50% κόκκινο του ρουμπινιού και 50% κόκκινο της φωτιάς. Με τον Σταυρό αυτό βραβεύτηκε όλος ο πληθυσμός της Μάλτας από τον βασιλιά Γεώργιο ΣΤ' για την *«εξαιρετική γενναιότητα και τόλμη»* του στη διάρκεια του Δεύτερου Παγκόσμιου Πολέμου.

Η σημαία αυτή καθιερώθηκε στις 21 Σεπτεμβρίου 1964, όταν η χώρα έγινε ανεξάρτητη. Η σημαία της Μάλτας κατέχει τη διεθνή πρωτοτυπία να είναι η μόνη εθνική σημαία στον κόσμο που να φέρει το σχέδιο από μια άλλη χώρα (στην περίπτωση αυτή, το Ηνωμένο Βασίλειο).

Το πολιτικό έμβλημα είναι εντελώς διαφορετικό, καθώς δείχνει ένα κόκκινο φόντο, άσπρο στις άκρες με έναν λευκό Σταυρό της Μάλτας.

## Κατάλογος σημαιών της Μάλτας

19th Century Flag of Malta.svg|19ος αιώνας, Αποικία του Στέμματος της Μάλτας
Flag of Malta (1875–1898).svg|1875–1898, Αποικία του Στέμματος
Flag of Malta (1898–1923).svg|1898–1923, Αποικία του Στέμματος
Flag of Malta (1923-1943).svg|1923–1943, Αποικία του Στέμματος
Flag of Malta (1943-1964).svg|1943–1964, Αποικία του Στέμματος
Flag of Malta (1943).svg|1943–1964, Ανεπίσημη σημαία της Μάλτας
Flag of Malta.svg|1964-σήμερα


## Εξωτερικοί σύνδεσμοι

* Ιστότοπος της Κυβέρνησης της Μάλτας
* Υπουργείο Πληροφοριών Μάλτας

## Παραπομπές


Μαλτα
Σημαια
Εθνόσημο της Μάλτας

thumb|150px|Το σύγχρονο εθνόσημο της Μάλτας
Το **Εθνόσημο της Μάλτας** είναι το έμβλημα του κράτους της Μάλτας.
Στο σημερινό εθνόσημο υπάρχει μια απεικόνιση της σημαίας της Μάλτας και πάνω από το θυρεό υπάρχει ένα χρυσό στέμμα και η απεικόνιση των φρουρίων της χώρας, με 8 πυργίσκους, εκ των οποίων είναι ορατοί οι 5. Γύρω από το θυρεό υπάρχει ένα στεφάνι από δύο κλαδιά: το δεξί από ελιά και το αριστερό από φοίνικα, σύμβολα της ειρήνης. Αυτά είναι δεμένα στο κάτω μέρος με κορδέλα λευκή. Από πάνω είναι γραμμένο το επίσημο όνομα της χώρας *Repubblika ta' Malta* με μαύρα κεφαλαία γράμματα.

Το παλαιό εθνόσημο (1975-88) είχε μια σκηνή από παραλία, με τον ανατέλλοντα ήλιο, ένα πλεούμενο ντάισα (dgħajsa), ένα φτυάρι και μία τσουγκράνα. Από κάτω ήταν γραμμένο το : "Repubblika Ta' Malta" (Δημοκρατία της Μάλτας).

Το ακόμα παλαιότερο εθνόσημο (1964-75) απεικόνιζε, ανάμεσα στα άλλα, δύο δελφίνια που κρατούσαν τα χρώματα της σημαίας της Μάλτας και κρατούσαν ένα κλαδί φοίνικα και ένα κλαδί ελιάς.

## Εξωτερικοί σύνδεσμοι

* Εθνικά σύμβολα της Μάλτας 

Μάλτα
Κατηγορία:Εθνικά σύμβολα της Μάλτας
Άγιος Λουδοβίκος της Τουλούζης

Ο **Άγιος Λουδοβίκος της Τουλούζης** (*Louis d'Anjou*, 9 Φεβρουαρίου 1274 - 19 Αυγούστου 1297) ήταν πρίγκιπας του Οίκου των Καπετιδών-Ανζού της Νάπολης, δεύτερος γιος του Καρόλου Β΄ του Χωλού της Νάπολης και της Μαρίας των Άρπαντ, κόρης του Στεφάνου Ε΄ της Ουγγαρίας. Ο πατέρας του χρίστηκε βασιλιάς της Νάπολης από τον πάπα Κλήμεντα Δ΄.

## Βιογραφία
Όταν ο πατέρας του ήταν αιχμάλωτος στην Ιταλία στην διάρκεια του πολέμου του με τον βασιλιά Πέτρο Γ΄ της Αραγωνίας, που ακολούθησε τον Σικελικό Εσπερινό, εξαγόρασε την ελευθερία του δίνοντας σαν ομήρους τρεις από τους γιους του. Τα παιδιά πήγαν στην Βαρκελώνη και μορφώθηκαν κάτω από τις φροντίδες Φραγκισκανών μοναχών για επτά χρόνια. Έτσι, παρά την αιχμαλωσία, ο Λουδοβίκος έγινε αρχιεπίσκοπος της Λυών και με τον θάνατο του μεγαλύτερου αδελφού του Καρόλου Μαρτέλου, αυτός έγινε ο κληρονόμος του πατέρα του στα βασιλικά δικαιώματα. Όταν τον ίδιο χρόνο ελευθερώθηκε, πήγε στην Ρώμη και ανακοίνωσε ότι δίνει όλα τα κληρονομικά δικαιώματα στον επόμενο αδελφό του Ροβέρτο, ενώ ο ίδιος θα περιβληθεί με το ένδυμα του Φραγκισκανού μοναχού, και θα αφοσιωθεί σε όλη του την ζωή με την φιλανθρωπική δράση, όπως αρμόζει σε έναν μοναχό.

Στέφθηκε (1297) επίσκοπος της Τουλούζης, περιοχή όπου ο θείος του Αλφόνσος υπήρξε κόμης, αλλά είχε αποβιώσει το 1271 χωρίς διάδοχο. Η περιοχή αυτή μεταξύ Προβηγκίας και Ακουιτανίας ήταν πάντα μέσα στα Ανδεγαυικά ενδιαφέροντα. Ο Λουδοβίκος κέρδισε γρήγορα πολύ καλή φήμη για την βοήθεια που προσέφερε σε φτωχούς, αδύνατους και γενικά όσους είχαν την ανάγκη του. Εξαντλημένος από τις υπεράνθρωπες προσπάθειες, παραιτήθηκε σε έξι μήνες και λίγο αργότερα απεβίωσε από γρίπη (ή και πιθανώς τύφο), μόλις 23 ετών.

Καθιερώθηκε (1307) από τον πάπα Κλήμεντα Ε΄ σαν Άγιος και η μνήμη του εορτάζεται στις 7 Απριλίου.

## Πρόγονοι

## Παραπομπές


## Εξωτερικοί σύνδεσμοι
* 

Λουδοβικος της Τουλουζης
Κατηγορία:Οίκος των Ανζού - Νάπολης
Λουδοβικος
Κατηγορία:Επίσκοποι του 13ου αιώνα
Λουδοβικος Τουλουζης
DLP

Η τεχνολογία **Digital Light Processing (DLP)** χρησιμοποιείται στην βιντεοπροβολή και αναπτύχθηκε από τον Dr. Larry Hornbeck της Texas Instruments, το 1987.

Η τεχνολογία DLP, μαζί με την LCD και την LCoS, εφαρμόζονται σε συστήματα εμπρόσθιας και οπίσθιας προβολής (front & rear projection).

## Βιβλιογραφία
* Philippe Binant, *Au cœur de la projection numérique*, Actions, **29**, 12-13, Kodak, Paris, 2007.http://motion.kodak.com/motion/uploadedFiles/FR_plugins_acrobat_fr_motion_action_actions29.pdf 

## Παραπομπές


## Εξωτερικοί δεσμοί
* Official website about DLP
* DLP CINEMA

Κατηγορία:Τηλεοπτική τεχνολογία
Κατηγορία:Ψηφιακή τεχνολογία
Πτολεμαίος Απίων

Ο **Πτολεμαίος Απίων** ήταν γιος του φαραώ της Αιγύπτου, Πτολεμαίου Η' Φύσκονος, μέλους της Δυναστείας των Πτολεμαίων που κυβέρνησαν στη χώρα καθ’ όλη της διάρκεια της ελληνιστικής περιόδου. Δεν γνωρίζουμε το όνομα της μητέρας του, αλλά ήταν πιθανόν κάποια από τις παλλακίδες του βασιλιά. Επίσης άγνωστη είναι η ακριβής χρονολογία γέννησής του.

Έγινε Βασιλιάς της Κυρήνης πιθανότατα το 116 ή το 101 π.Χ., λαμβάνοντας τη χώρα ως κληρονομιά από τη διαθήκη του πατέρα του. Απεβίωσε το 96 π.Χ. χωρίς απογόνους, κληροδοτώντας την Κυρηναϊκή στους Ρωμαίους.

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική περίοδος

## Παραπομπές


## Πηγή
* Βιογραφία από τον Christopher Bennett.

Κατηγορία:Ηγεμόνες της Κυρήνης
Κατηγορία:Δυναστεία των Πτολεμαίων
Κατηγορία:Ελληνιστική περίοδος
New rave

Το **new rave** είναι ένα μουσικό είδος που συνδυάζει στοιχεία από την ελεκτρόνικα, το ανεξάρτητο ροκ, το new wave, τη disco και το πανκ.

## Εμφάνιση και καθιέρωση
Εμφανίστηκε πρώτη φορά το 2006 στο Ηνωμένο Βασίλειο, προωθημένο από τη μουσική εφημερίδα NME. Ο όρος εφευρέθηκε από τους Klaxons, πρωτοστάτες του ρεύματος, οι οποίοι αστειευόμενοι ονόμασαν new rave τη μουσική τους. Αρχικά, θεωρήθηκε παροδική μόδα, αλλά πλέον είναι ένα μουσικό κίνημα που έχει εδραιωθεί. Ωστόσο, το new rave δεν έχει ξεπεράσει ιδιαίτερα τα σύνορα της Μεγάλης Βρετανίας και μόνο ελάχιστη ανταπόκριση υπάρχει σε χώρες όπως: Δανία, Γερμανία, Γαλλία και ΗΠΑ.

Ουσιαστικά, το new rave αποτελεί έναν όρο "ομπρέλα" για μια νέα γενιά dance-rock συγκροτημάτων, όπως οι Βρετανοί Klaxons, Hadouken!, New Young Pony Club, Shitdisco, Simian Mobile Disco, οι Γερμανοί Digitalism, αλλά και από άλλες χώρες οι Datarock, οι Shy Child, οι CSS, οι Bonde do Role και οι Crystal Castles.

## Κριτική
Το new rave έχει υποστεί πολλή κριτική για την αυθεντικότητά του, καθώς τα συγκροτήματα που το απαρτίζουν δεν έχουν σχέση με την αυθεντική rave σκηνή. Θεωρείται κατασκεύασμα του βρετανικού Τύπου, έτσι ώστε να προωθούνται νέα συγκροτήματα.

Επίσης, τα περισσότερα συγκροτήματα που υπάγονται στο new rave τείνουν να απορρίπτουν τον όρο ως κάτι το ανύπαρκτο. Οι Klaxons έχουν δηλώσει: "*Ποτέ δε φανταζόμασταν ότι κάτι που ξεκίνησε ως αστείο μεταξύ μας θα εξελισσόταν σε [[νεανική υποκουλτούρα]]*".

Κατηγορία:Μουσικά είδη
RHIB

Το **rigid-inflatable boat** (**RIB**) ή **rigid-hulled inflatable boat** (**RHIB**) αποτελεί μία ελαφριά φουσκωτή βάρκα υψηλών επιδόσεων, η οποία διαθέτει σκληρή γάστρα και πλευρικούς ελαστικούς αεροθαλάμους.
right|thumb|RHIB

Κατηγορία:Τύποι πλοίων
Μαστόδοντας

Ο **Μαστόδοντας** είναι γένος προϊστορικών προβοσκιδωτών, που έζησε στην Βόρεια και την Κεντρική Αμερική από το Μειόκαινο μέχρι το Πλειστόκαινο (από 5,3 εκατομμύρια έως 11 χιλιάδες χρόνια πριν). Η ονομασία του οφείλεται στο ότι τα δόντια τους είχαν διάσπαρτα φύματα που έμοιαζαν με μαστούς και με αυτόν τον τρόπο άλεθαν την τροφή τους.
* Απολιθώματα όμοιων προβοσκιδωτών βρέθηκαν και στην Ευρώπη (και την Ελλάδα) και μερικοί τα συγχέουν με αυτά του μαστόδοντα. Όμως αυτά τα οστά ανήκουν στο γένος ***Ζυγολοφόδον (Zygolophodon).***

## Περιγραφή
αριστερά|μικρογραφία|''Mammut''Ο Μαστόδοντας ήταν γιγάντιο θηλαστικό και μπορούσε να φτάσει τα 2,8 μέτρα ύψος και τους 4,5 τόνους βάρος. Ήταν μικρότεροι από τους σημερινούς ελέφαντες, αλλά είχαν πιο γερή κατασκευή. Παρά το γεγονός ότι το κρανίο του μαστόδοντα ήταν μικρότερο και πιο επίπεδο από αυτό του ελέφαντα, ήταν παρόμιοι στην εμφάνιση. Τα αυτιά του ήταν μικρότερα και όχι τόσο εμφανή όσο των σημερινών ελεφάντων. Ο μαστόδοντας καλυπτόταν από μακρύ, καστανοκόκκινο τρίχωμα. Ένα χαρακτηριστικό γνώρισμα του μαστόδοντα, που φαίνεται πως τρεφόταν επί το πλείστον με φύλλα, είναι ο διακριτικός χαρακτήρας των δοντιών, που από πολλές απόψεις είναι σχετικά πρωτόγονα. Οι μεγάλοι άνω χαυλόδοντες ήταν μακριοί και μεγάλωναν παράλληλα μεταξύ τους με μια ανοδική καμπυλότητα. Οι μικροί κάτω χαυλιόδοντες ήταν μόνο στα αρσενικά, ενώ τα θηλυκά δεν είχαν.
## Ταξινόμηση
Παρά τις ομοιότητες του με το μαμούθ, ο μαστόδοντας δεν είναι στενός του συγγενής. Και τα δύο είδη ανήκουν στην τάξη Προβοσκιδωτά, όμως το μαμούθ κατατάσσεται στην οικογένεια Ελεφαντίδες (που περιλαμβάνει και τους σύγχρονους ελέφαντες), ενώ ο μαστόδοντας κατατάσσεται στην εξαφανισμένη οικογένεια Μαστοδοντίδες (που περιλαμβάνει άλλα 4 γένη).

### Είδη
Το γένος *Μαστόδον* περιλάμβανε 4 είδη:
* Τον **Αμερικανικό μαστόδοντα** *(Mammut americanum)* που έζησε από το πρώιμο-μέσο Πλειόκαινο μέχρι το Πλειστόκαινο στην Αλάσκα και τις Δυτικές ΗΠΑ.
* Τον **Μαστόδοντα του Μάθιου** *(Mammut matthewi)* που βρέθηκε στη Νεμπράσκα και χρονολογείται από το Ύστερο Μειόκαινο
* Τον ***Mammut raki*** που βρέθηκε στο Νέο Μεξικό και χρονολογείται από το πρώιμο-μέσο Πλειόκαινο και
* Τον ***Mammut cosoensis*** που βρέθηκε στην Καλιφόρνια και χρονολογείται από το Ύστερο Πλειόκαινο.

## Βιολογία
αριστερά|μικρογραφία|Θηλυκός αμερικανικός μαστόδοντας με το μικρό τουΒασισμένοι στα απολιθώματα, μπορούμε να συμπεράνουμε ότι, όπως οι σημερινοί ελέφαντες, οι μαστόδοντες μετακινούνταν σε κοπάδια, που αποτελούνταν από ενήλικα θηλυκά και νεαρά άτομα. Τα αρσενικά ζούσαν μόνα ή πιθανόν να έφτιαχναν μικρές ομάδες και να συναντιόταν με τα θηλυκά κατά την αναπαραγωγική περίοδο. Η τροφή του αποτελούνταν κυρίως από φύλλα και καρπούς.
## Εξαφάνιση

Ο μαστόδοντας εξαφανίστηκε από την Βόρεια Αμερική πριν από 10.500 χρόνια. Η πιθανή κύρια αιτία ήταν η εξολόθρευσή του από τον άνθρωπο (όπου πριν από 15.000 χρόνια περίπου πέρασαν τον Βερίγγειο Πορθμό και έφτασαν στην Αμερική).

## Παραπομπές


## Εξωτερικοί σύνδεσμοι
* 

Κατηγορία:Ελεφαντίδες
Κατηγορία:Προϊστορικά θηλαστικά
Κατηγορία:Σύμβολα του Μίσιγκαν
Necro

Ο Ρον Μπράουνσταιν (Ron Raphael Braunstein), πιο γνωστός και ως **Necro**, είναι ανεξάρτητος death rap, hardcore hip hop MC από το Μπρούκλιν στη Νέα Υόρκη, γνωστός στη χιπ χοπ κοινότητα για τους εξαιρετικά περιγραφικούς του στίχους. Εφηύρε τον όρο death rap προκειμένου να περιγράψει το σκληροπυρηνικό, βίαιο χιπ χοπ του και για να ξεχωρίσει από τα άλλα είδη μουσικής που προβάλλονταν από τα μέσα ενημέρωσης. Είναι επίσης ο αδερφός του ράπερ Ill Bill.

## Βιογραφία
### Πρόσφατα Γεγονότα
Μετά από οχτώ χρόνια στην δική του ανεξάρτητη δισκογραφική εταιρία *Psycho+Logical-Records*, ο Necro υπέγραψε συμφωνία με την Αυστρο-Αμερικάνικη ανεξάρτητη εταιρία διανομής Koch Records, μέσα από την οποία κυκλοφόρησε τον πέμπτο δίσκο του, *Death Rap*, στις 11 Σεπτεμβρίου, 2007. Τόσο ο Necro όσο και η Koch ελπίζουν ότι αυτή η συμφωνία θα βοηθήσει την εταιρία και τη διανομή εναλλακτικής χιπ χοπ μουσικής στη μουσική βιομηχανία γενικότερα, καθώς και ότι θα κάνει γνωστότερο το όνομα του Necro.

## Δισκογραφία
* 1998: *Necro*
* 2000: *I Need Drugs*
* 2001: *Gory Days*
* 2004: *The Pre-Fix for Death*
* 2005: *The Sexorcist*
* 2007: *Death Rap*

## Αναφορές


Necro
Μάχη της Μπογιακά

thumb|Η Μάχη της Μπογιακά
Η Κολομβία, τότε γνωστή ως *[[Νέα Γρανάδα]]*, απόκτησε την οριστική ανεξαρτησία της από την Ισπανία στη **Μάχη της Μπογιακά**. Ένας συνδυασμένος δημοκρατικός στρατός Κολομβιανών και Βενεζουελανών, που συμπληρώθηκε από τις Βρετανικές Λεγεώνες νίκησε μια Ισπανική βασιλική δύναμη. Η μάχη έγινε 150 χλμ από την Μπογκοτά στα βουνά των Άνδεων.

Μετά την εξασφάλιση μιας οριακής νίκης στη Μάχη των Ελών Βάργκας, η εμπροσθοφυλακή των δυνάμεων του Σιμόν Μπολίβαρ, που οδηγήθηκε από τον Σανταντέρ, πρόφθασε τελικά το βασιλικό στρατό στην προέλασή του στο δρόμο που οδηγεί στην Μπογκοτά, η κατάληψη του οποίου θα έκοβε αποτελεσματικά την πρόοδο του δημοκρατικού στρατού και θα έδινε τη στρατηγική πρωτοβουλία στους αντιπάλους του.

Η δημοκρατική εμπροσθοφυλακή εκβίασε την μάχη μέσω μιας αιφνιδιαστικής επίθεσης που διαίρεσε το στρατό του Μπαρέιρο σε μια γέφυρα στρατηγικής σημασίας, χωρίζοντας την βασιλική δύναμη στην μέση. Κάθε μισό νικήθηκε στη συνέχεια από τις δυνάμεις του Σανταντέρ και του Ανσοάτεγκι, οι οποίες χρησιμοποίησαν τις μοίρες ιππικού τους για να χτυπήσουν τις αντίστοιχες οπισθοφυλακές των εχθρών τους.

Τουλάχιστον 1.600 στρατιώτες και αρκετοί από τους Ισπανούς διοικητές, συμπεριλαμβανομένου του Μπαρέιρο του ιδίου, συνελήφθησαν στο τέλος της μάχης. Η απελευθέρωση της Νέας Γρανάδας επιβεβαιώθηκε από αυτήν την νίκη, που άφησε το δρόμο της Μπογκοτά και την ίδια την πόλη σχεδόν ανυπεράσπιστη, αφού οι επιζώντες κατευθύνθηκαν προς άλλες θέσεις. 

Η εν λόγω γέφυρα *Puente de Boyacá*, δεν είναι πλέον σε χρήση αλλά έχει διατηρηθεί ως σύμβολο της ανεξαρτησίας της Νότιας Αμερικής.

## Εξωτερικοί σύνδεσμοι
* 

Μπογιακα Μαχη
Μπογιακα
Παγανισμός

**Παγανισμός** (από το λατινικό *paganus* που σημαίνει *άνθρωπος της υπαίθρου, αγρότης*) είναι όρος που προσδιορίζει τις εθνικές θρησκείες. Πρόκειται για έναν όρο που αναπτύχθηκε στην χριστιανική κοινωνία της Νότιας Ευρώπης στα τέλη της αρχαιότητας και εκφράζει θρησκείες πέρα από τη δική τους. Κατά τη διάρκεια του Χριστιανισμού, συνέχισε να χρησιμοποιείται με μία υποτιμητική έννοια. Τον 19ο αιώνα, ο όρος υιοθετήθηκε ξανά από μέλη διαφόρων καλλιτεχνικών ομάδων εμπνευσμένων από τον αρχαίο κόσμο, ως περιγραφή των εαυτών τους. Τον 20ό αιώνα, χρησιμοποιήθηκε ως αυτο-περιγραφή ατόμων που ασπάστηκαν τα θρησκευτικά κινήματα του σύγχρονου παγανισμού ή του νεοπαγανισμού.

Κατηγορία:Θρησκευτικές πίστεις, παραδόσεις και κινήματα

Κατηγορία:Επανοικειοποιημένες λέξεις
Κιάνου Ριβς

Ο **Κιάνου Ριβς** (αγγλικά: Keanu Charles Reeves, 2 Σεπτεμβρίου 1964) είναι Καναδός ηθοποιός.
## Βιογραφία
[thumb|right|Το αστέρι του Κιάνου Ριβς στη [Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ]]
Γεννήθηκε στις 2 Σεπτεμβρίου 1964 στη Βηρυτό, από την Patricia (το γένος Taylor) και τον Samuel Nowlin Reeves Jr. Η μητέρα του είναι από την Αγγλία, με καταγωγή από το Έσσεξ, και ο πατέρας του από τη Χαβάη, με μικτή καταγωγή από τη Χαβάη, την Κίνα, την Αγγλία, την Ιρλανδία και την Πορτογαλία. Μάλιστα το όνομα Κιάνου (Keanu) στα χαβανέζικα σημαίνει «ελαφρύ αεράκι στα βουνά». Ο ίδιος ο ηθοποιός, ωστόσο, μεγάλωσε στον Καναδά, απέκτησε και φέρει την καναδική υπηκοότητα και αυτοπροσδιορίζεται ως Καναδός.

Τα δύο του πάθη ήταν η ηθοποιία (είχε αρχίσει να ασχολείται ήδη  από την ηλικία των 9) και το χόκεϊ επί πάγου. Στη ηλικία των 14 άρχισε σοβαρά να ασχολείται με την ηθοποιία. Αρχικά, εμφανιζόταν σε μικρούς ρόλους σε σειρές στην καναδέζικη τηλεόραση και σε διαφημίσεις. Το 1984 εγκατέλειψε το σχολείο για να κάνει την ίδια χρόνια το επαγγελματικό του ξεκίνημα σε μια θεατρική παραγωγή στο Τορόντο με το *Wolfboy*, ένα ερωτικό δράμα.

Ύστερα μετακόμισε στο Λος Άντζελες και μετά από οκτώ μήνες πήρε τον πρωταγωνιστικό ρόλο στο δράμα *River's Edge* (1986), για τον οποίο απέσπασε καλές κριτικές. Εκτός από την ηθοποίια, έπαιζε μπάσο στο μουσικό συγκρότημα *Dogstar*.

Το 2000 ήταν να γίνει πατέρας από την τότε ερωμένη του, *Jennifer Syme*, αλλά το μωρό γεννήθηκε νεκρό τον Δεκέμβριο του 1999. Η Jennifer Syme τελικά σκοτώθηκε τον Απρίλιο του 2001 σε αυτοκινητιστικό δυστύχημα, ενώ οδηγούσε υπό την επήρεια αλκοόλ και πιθανώς και φαρμάκων, σε ηλικία μόλις 28 ετών.

Το 2012 ίδρυσε μαζί με τον φίλο του, Gard Hollinger, την εταιρεία custom made μοτοσυκλετών *Arch Motorcycle Company*.

Έχει δώσει την φωνή του, τα χαρακτηριστικά του προσώπου του, αλλά και παίζει τον χαρακτήρα του Johnny Silverhand στο βιντεοπαιχνίδι *[[Cyberpunk 2077]]*.

## Φιλμογραφία

## Παραπομπές

## Εξωτερικοί σύνδεσμοι
* Κιάνου Ριβς στο IMDb

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Εθνόσημο της Βόρειας Μακεδονίας

Το **[[εθνόσημο]] της [[Βόρεια Μακεδονία|Βόρειας Μακεδονίας]]** αποτελείται από μία γιρλάντα διπλά δεμένη με στάχυα σιταριού, φύλλα καπνού και σπόρους οπιούχου παπαρούνας, κύρια προϊόντα της χώρας, δεμένα με κορδέλα όλα διακοσμημένα με ένα παραδοσιακό μακεδονικό κέντημα. Στο κέντρο του ελλειπτικού πλαισίου εικονίζονται ένα βουνό, μία λίμνη και η ανατολή του ηλίου. Το βουνό που εικονίζεται είναι το όρος Κόραμπ στα σύνορα Βόρειας Μακεδονίας - Αλβανίας, ενώ στο πρώτο εθνόσημο της χώρας την περίοδο 1944 - 1946 απεικονιζόταν τα όρη Πιρίν της Βουλγαρίας. Στην κορυφή του πλαισίου υπήρχε ως το 2009 ένα πεντάκτινο αστέρι ερυθρού χρώματος, σύμβολο του σοσιαλισμού. Το κόκκινο αστέρι αφαιρέθηκε από το εθνόσημο με το αιτιολογικό ότι αποτελούσε το κατάλοιπο μιας παλαιάς ιδεολογίας.

Τα σύμβολα αυτά αντιπροσωπεύουν τον παραγωγικό πλούτο της χώρας, τους αγώνες και την ελευθερία. Η όλη σύνθεση και το σχέδιο προσιδιάζουν με το εθνόσημο της πρώην Γιουγκοσλαβίας.

## Ιστορία
Το έμβλημα υιοθετήθηκε στις 27 Ιουλίου του 1946 από τη Συνέλευση του Λαού της Γιουγκοσλαβικής Δημοκρατίας της Μακεδονίας. Παρέμεινε σε χρήση και έπειτα από την ανεξαρτησία της χώρας από τη Γιουγκοσλαβία, το 1991. Από το 1992 εκκρεμεί το ζήτημα αντικατάστασης του εθνοσήμου. Μία πρόταση για σύμβολο με ένα χρυσό λιοντάρι απορρίφθηκε από τους αλβανόφωνους και τους πολιτικούς, αφενός επειδή είναι μόνο σλαβικό, αφετέρου γιατί ο λέοντας αυτός είναι σύμβολο στο εθνόσημο της γειτονικής Βουλγαρίας.


Εικόνα:Coat of arms of Macedonia (1944–1946).svg|Έμβλημα της ομόσπονδης Λαϊκής Δημοκρατίας της Μακεδονίας στη Γιουγκοσλαβία, 1944-1946
Εικόνα:Coat_of_arms_of_Macedonia_(1946-2009).svg|Έμβλημα της ομόσπονδης Σοσιαλιστικής Δημοκρατίας της Μακεδονίας στη Γιουγκοσλαβία, 1946-1991
Εικόνα:Coat_of_arms_of_Macedonia_(1946-2009).svg|Έμβλημα της Πρώην Γιουγκοσλαβικής Δημοκρατίας της Μακεδονίας, 1991-2009

## Παραπομπές



ΠΓΔΜ
Κατηγορία:Εθνικά σύμβολα της Βόρειας Μακεδονίας
Ασιατικό Κύπελλο Εθνών Ποδοσφαίρου

Το **Ασιατικό Κύπελλο** (αγγλικά: *AFC Asian Cup*) αποτελεί τη σημαντικότερη ποδοσφαιρική διοργάνωση στην Ασία. Είναι η δεύτερη παλαιότερη ποδοσφαιρική ηπειρωτική διοργάνωση εθνικών ομάδων στον κόσμο μετά Κόπα Αμέρικα (Copa América). Διοργανώνεται από την Ασιατική Ποδοσφαιρική Συνομοσπονδία (AFC). Η νικήτρια ομάδα γίνεται πρωταθλήτρια Ασίας και αυτόματα προκρινόταν στο Κύπελλο Συνομοσπονδιών της FIFA μέχρι την κατάργηση του. Το 2023 το Ασιατικό Κύπελλο διεξήχθη στο Κατάρ. Το Κατάρ κατέκτησε τον τίτλο κερδίζοντας στον τελικό στις 10 Φεβρουαρίου 2024 την ομάδα της Ιορδανίας με 3–1.

Το Κύπελλο Ασίας διεξαγόταν μία φορά κάθε τέσσερα χρόνια, από το 1956 στο Χονγκ Κονγκ μέχρι το 2004 στην Κίνα. Ωστόσο, δεδομένου ότι οι Θερινοί Ολυμπιακοί Αγώνες και το Ευρωπαϊκό Πρωτάθλημα Ποδοσφαίρου είχε προγραμματιστεί την ίδια χρονιά με το Κύπελλο Ασίας (2004, 2008, 2012 κλπ.), η AFC αποφάσισε να μεταφέρει τις ημερομηνίες των διοργανώσεων. Μετά το 2004, το τουρνουά πραγματοποιήθηκε το 2007 και φιλοξενήθηκε από τέσσερεις χώρες: (Ινδονησία, Μαλαισία, Ταϊλάνδη, Βιετνάμ), και πλέον διεξάγεται πάλι κάθε τέσσερα χρόνια.

Το Κύπελλο Ασίας γενικά κυριαρχείται από τις κορυφαίες ομάδες από την Ανατολική ή Δυτική Ασία. Αρχικά, επιτυχημένες ομάδες ήταν η Νότια Κορέα και το Ιράν. Πρόσφατα η Ιαπωνία, η Σαουδική Αραβία και το Κατάρ, διακρίθηκαν και πήραν μέρος στους τελικούς. Άλλες ομάδες που έχουν διακριθεί κατά καιρούς είναι το Ιράκ, το Ισραήλ και το Κουβέιτ.

Η Αυστραλία εντάχθηκε στην ασιατική συνομοσπονδία το 2007 και φιλοξένησε το Ασιατικό Κύπελλο του 2015, κερδίζοντας τη διοργάνωση στον τελικό εναντίον της Νότιας Κορέας.

## Αποτελέσματα

**Σημειώσεις**
:**[1]** Οι διοργανώσεις των ετών 1956, 1960, 1964 και 1968 είχαν τη μορφή πρωταθλήματος. Ως εκ τούτου, η ομάδα με τους περισσότερους βαθμούς ήταν η νικήτρια.

### Επιτυχίες εθνικών ομάδων

thumb|100px|Το τρόπαιο σε μορφή svg

: = *ως διοργανωτές*
: = *Το Ισραήλ αποπέμφθηκε από την AFC στις αρχές της δεκαετίας του 1970*

### Ρεκόρ τερμάτων
* Περισσότερα τέρματα σε έναν αγώνα από μία ομάδα: Ιράν 8–0 την Υεμένη το 1976
* Περισσότερα τέρματα σε έναν αγώνα, και από τις δύο ομάδες: Ιαπωνία 8–1 το Ουζμπεκιστάν το 2000.

## Παρόμοιες διοργανώσεις
Εκτός από το Ασιατικό Κύπελλο, υπάρχει και τουρνουά ποδοσφαίρου, το οποίο περιλαμβάνεται στους Πανασιατικούς Αγώνες.

## Παραπομπές


## Εξωτερικοί σύνδεσμοι

* Επίσημος ιστότοπος της διοργάνωσης του 2007  
* Η διοργάνωση στο αρχείο του RSSSF 
* Όλοι οι Τελικοί

*
Κατηγορία:Διοργανώσεις Ασιατικής Συνομοσπονδίας Ποδοσφαίρου για εθνικές ομάδες
Αγγελική Κανακάρη

Η **Αγγελική Κανακάρη** ήταν γυναίκα του Μπενιζέλου Ρούφου του πρεσβύτερου.

Γεννήθηκε στην Πάτρα και ήταν κόρη του ιερέα Κυριζή Κανακάρη και αδερφή των πλούσιων εμπόρων & προεστών Ρόδη και Λουκά, γόνων της αρχοντικής οικογένειας Κανακάρη. Το 1759 παντρεύτηκε δια απαγωγής τον έμπορο Μπενιζέλο Ρούφο, γόνο της αρχοντικής πατρινής οικογένειας, χωρίς όμως την άδεια των αδερφών της, οι οποίοι αντιτίθετο στον γάμο της εξαιτίας του καθολικού θρησκεύματος του γαμπρού. Η "απαγωγή" της δημιούργησε μεγάλο σκάνδαλο καθώς και οι δύο εμπλεκόμενες οικογένειες θεωρούνταν από τις σημαντικότερες των Πατρών.

Το 1770, και ύστερα από την δολοφονία του Λουκά, ο Ρόδης Κανακάρης συμφιλιώθηκε με την αδερφή του, Αγγελική, με τον όρο ότι αυτή και τα τέκνα της θα βαφτίζονταν ορθόδοξα και ότι όσοι απόγονοι αυτής βαφτιστούν με το όνομα Λουκάς, Αθανάσιος και Ρόδης θα πρόσθεταν το επώνυμο Κανακάρης. Απέκτησε δύο παιδιά, τον Αγγελή Ρούφο και τον Αθανάσιο Κανακάρη. Η Αγγελική ήταν φημισμένη για την ομορφιά της.

## Αναφορές
 

Αγγελική
Αγγελική
Πατέλλα Ηρακλείου

Η **Πατέλλα** είναι ιστορικός λόφος στο Νομό Ηρακλείου Κρήτης. Βρίσκεται λίγο έξω από το χωριό του Πρινιά σε απόσταση 23 χιλιομέτρων από το Ηράκλειο.

Πάνω στον λόφο απλωνόταν κάποτε η αρχαία πόλη Ριζηνία, τα σημάδια της οποίας υπάρχουν ακόμα στην περιοχή, μαρτυρώντας έτσι την ύπαρξη του Μινωικού πολιτισμού. Λόγω του μεγάλου αρχαιολογικού ενδιαφέροντος κάθε χρόνο εδώ και μισό αιώνα πραγματοποιούνται ανασκαφές από το Ιταλικό πανεπιστήμιο της Κατάνια.

Προς τη βόρεια πλευρά, πέρα από το Ηράκλειο, φαίνεται το Αιγαίο. Δυτικά υψώνονται οι πρόποδες του Ψηλορείτη και ανατολικά τα βουνά του Λασιθίου. 

Στην άκρη του λόφου, στο πιο ψηλό και ακραίο σημείο του, είναι χτισμένο το μικρό εκκλησάκι του Αγίου Παντελεήμονα. Πλήθος κόσμου μαζεύεται από όλο το νησί κάθε χρόνο στις 26 - 27 Ιουλίου για να γιορτάσουν μαζί την γιορτή του Αγίου Παντελεήμονα. Λαμβάνει χώρα πανηγύρι στην πλατεία του χωριού την προηγούμενη βραδιά, μετά τον εσπερινό στον εκκλησάκι της Πατέλλας.

Κατηγορία:Περιφερειακή ενότητα Ηρακλείου
Κατηγορία:Λόφοι της Ελλάδας
Γκόρα

200px|thumb|Ο δήμος Γκόρα του Κοσσυφοπεδίου με γαλάζιο χρώμα (κάτω).
thumb|200px|Λεπτομερής χάρτης της Γκόρα μεταξύ του Κοσσυφοπεδίου και της Αλβανίας

Η **Γκόρα** (Σερβικά: *Гора*), είναι μια γεωγραφική περιοχή στο νότιο Κοσσυφοπέδιο, που κατοικείται στην πλειοψηφία του, από τους Γκοράνι. Μεταξύ 1992 και 1999, η Γκόρα ήταν ένας δήμος, του οποίου ο πληθυσμός ανερχόταν σε 17.574 κάτοικους σύμφωνα με την απογραφή του 1991. Σήμερα, η περιοχή είναι μέρος του δήμου Ντραγκάς.

## Όνομα
Η ονομασία "Γκόρα" είναι σλαβική και σημαίνει "Βουνό" ή "Δάσος".

## Ιστορία
Η Γκόρα αναφέρεται Ζούπα της Σερβικής Αυτοκρατορίας, και αποτελείται από τα επτά χωριά που ο Ντουσάν δώρισε στο μοναστήρι του Αγίου Αρχάγγελου που ίδρυσε ο ίδιος κοντά στο Πριζρεν. Η δεύτερη αναφορά της είναι το 1452/5 στις τουρκικές φορολογικές απογραφές ως «Νάχι της Γκόρα» μέσα στην Οθωμανική Αυτοκρατορία, πόλη που αποτελούσε μέρος της οθωμανικής επαρχίας της Μακεδονίας.

## Δημογραφία
Σύμφωνα με τα στοιχεία της απογραφής του 1991, ο πληθυσμός του δήμου Γκόρα αποτελούταν από:
* Σλάβοι Μουσουλμάνοι ή Γκοράνι (*91.68%*)
* Αλβανοί (*5.35%*)

## Δείτε επίσης
* Ντραγκάς (Dragaš)
* Γκοράνι

Κατηγορία:Ιστορικές περιοχές της Σερβίας
Κατηγορία:Ιστορικές περιοχές της Βόρειας Μακεδονίας
Κατηγορία:Ιστορικές περιοχές της Αλβανίας
Κατηγορία:Δήμος Μπογοβίντσε
Κατηγορία:Γκοράνοι
Κρίστιαν Ραούλ Λεδέσμα

Ο **Κρίστιαν Ραούλ Λεδέσμα** (ισπαν.:*Cristian Raúl Ledesma*, 29 Νοεμβρίου 1978) είναι Αργεντινός ποδοσφαιριστής. Το παρατσούκλι του είναι "Λόμπο" (Λύκος).

## Βιογραφία
Ο Λεδέσμα γεννήθηκε στις 29 Νοεμβρίου του 1978 στο Σαν Ισίδρο στο Μπουένος Άιρες της Αργεντινής. Ξεκίνησε την επαγγελματική του καριέρα στους Αρχεντίνος Τζούνιορς το 1997. Στη συνέχεια έπαιξε στη Ρίβερ Πλέιτ, στο Αμβούργο στη Γερμανία, στη Monterrey στο Μεξικό, Κολόν και Ράσινγκ Κλουμπ.

Αφού κατέκτησε το Αργεντίνικο πρωτάθλημα με τη Σαν Λορένσο, συμφώνησε με τους πρωταθλητές Ελλάδος, τον Ολυμπιακό, συμβόλαιο τριών χρόνων θέλοντας να πάρει άλλη μια ευκαιρία στην Ευρώπη και να αποδείξει τις ικανότητές του στο Τσάμπιονς Λιγκ. Την περίοδο 2008-09, ωστόσο, δόθηκε δανεικός στη Σαν Λορένσο, επιστρέφοντας από την 1η Ιουλίου 2009 και πάλι στον Ολυμπιακό. Στη συνέχεια πέρασε για ένα χρόνο από την Κολόν και στη συνέχεια έπαιξε για λογαριασμό της Ρίβερ Πλέιτ.

## Τίτλοι
*Ρίβερ Πλέιτ:  Πρωτάθλημα Αργεντινής  (1999, 2000, 2001)
* Αμβούργο Γερμανικό  League Cup (2003)
*Σαν Λορένσο: Πρωτάθλημα Αργεντινής (2007)
*Ολυμπιακός: Πρωτάθλημα Ελλάδος (2007/08), Κύπελλο Ελλάδος (2007/08) Σούπερ Καπ (2007)

## Παραπομπές


## Εξωτερικοί σύνδεσμοι
*
*Cristian Ledesma στο Football Lineups
*Statistics στη Guardian Stats Centre
*
* Argentine Primera statistics

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές ΚΦ Μοντερρέι
Κατηγορία:Ποδοσφαιριστές Κλουμπ Ατλέτικο Κολόν
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ξένοι ποδοσφαιριστές στην Ελλάδα
Μάλα Πρέσπα

**Μικρή Πρέσπα και Γυμνός Λόφος** (*[[Βουλγαρική γλώσσα|Βουλγαρικά]]*: Мала Преспа и Голо бърдо, , **Μάλα Πρέσπα ι Γκόλο Μπρντο**) είναι το όνομα με το οποίο οι Βούλγαροι και οι Σλαβομακεδόνες αναφέρονται σε μια περιοχή στα δυτικά της περιοχής της γεωγραφικής Μακεδονίας και στη νοτιοανατολική Αλβανία, δυτικά των λιμνών Αχρίδας ''(Οχρίδας)'' και Πρεσπών. Η περιοχή διαμορφώνει το δυτικό μεγαλύτερο μέρος της γεωγραφικής Μακεδονίας και περιλαμβάνει τις περιοχές Κορυτσά, Πόγραδετς και Ντέβολ. Επίσης μπορούν να θεωρηθούν το ίδιο κάποια μέρη των περιοχών: Δίβρης *(Ντεμπάρ)*, Λιμπράτζ και Ελβασάν.

Στη σημερινή Αλβανία υπάρχουν νομοθεσίες για να διατηρηθεί και να προστατευτεί η σλαβομακεδονική μειονότητα της Μικρής Πρέσπας και Γυμνού Λόφου *(Μάλα Πρέσπα και Γκόλο Μπρντο)* (περίπου 20.000 άτομα) αλλά δεν τηρούνται πάντα.

## Δείτε Ακόμη
*Βόρεια Ήπειρος

Κατηγορία:Ιστορικές περιοχές της Αλβανίας
Κατηγορία:Νομός Κορυτσάς
Κατηγορία:Νομός Ελβασάν
Μοναστήρι του Προχόρ Πτσίνισκι

thumb|200px|Το Προχόρ Πετσίνσκι
**Προχόρ Πετσίνσκι** (*Σέρβικα: Прохор Пчињски*) είναι ένα σερβικό ορθόδοξο μοναστήρι στο βαθύ νότο της Σερβίας, που βρίσκεται στην περιοχή Pčinja κοντά στα σύνορα με τη Βόρεια Μακεδονία. Σύμφωνα με την παράδοση, ιδρύθηκε στο 11ο αιώνα από το βυζαντινό αυτοκράτορα Ρωμανό Δ΄ προς τιμή του Αγίου Πρόχορου, στο οποίο θα γινόταν αυτοκράτορας. Μέσα στο μοναστήρι υπάρχει ένα θεολογικό σχολείο και διδάσκεται επίσης και η εικονογραφία. 

Η πρώτη ολομέλεια της ASNOM (αντι-φασιστική συνέλευση της εθνικής απελευθέρωσης της Μακεδονίας) συγκλήθηκε στις 2 Αυγούστου του 1944 στο Προχόρ Πετσίνσκι.

## Παραπομπές


Προχορ Πτσινισκι
Ραϋμόνδος Βερεγγάριος της Άντρια

**Ραϊμόνδος - Βερεγκάριος της Άντρια** (1281 - 1307) κόμης της Άντρια και δούκας του Πεδεμοντίου. Πέμπτος υιός του Καρόλου B΄ του Χωλού βασιλιά της Νάπολης και της Μαρίας των Άρπαντ, κόρης του Στεφάνου Ε¨ της Ουγγαρίας. 

Στην παιδική του ηλικία δεν έζησε στη Νάπολη, αλλά στη γενέτειρα του Προβηγκία (όπου γεννήθηκε σε μια σύντομη εκστρατεία του πατέρα του) υπό την κηδεμονία του Γουλιέλμου του Μανουάρ. Με τη συνθήκη του Κανφράνκ (1288) δόθηκε όμηρος με δύο μεγαλύτερους αδελφούς του στην Αραγωνική Αυλή, σε αντάλλαγμα της απελευθέρωσης του πατέρα τους. Ήταν άρρωστος εκείνη τη χρονιά και δεν στάλθηκε αμέσως, αλλά τον επόμενο χρόνο (1289). Τα τρία αδέλφια είχαν βασιλική μεταχείριση στην αιχμαλωσία τους και με τη συνοδεία 100 νέων ευγενών απελευθερώθηκαν (1295) με τη Συνθήκη του Ανάνι.

Μετά την απελευθέρωσή του, ταξίδεψε στη Νάπολη, επισκέφτηκε το Καστέλ ντελ' Όβο και ακολούθησε τον αδελφό του Λουδοβίκο επίσκοπο της Τουλούζης στη Ρώμη. Επέστρεψε στη Νάπολη με τους αδελφούς του Φίλιππο πρίγκιπα του Τάραντα και Ιωάννη κόμη της Γραβίνας προκειμένου να υποδεχτούν τη Γιολάντα, κόρη του Πέτρου Γ΄ της Αραγωνίας και νύφη του αδελφού τους Ροβέρτου της Νάπολης.

Το 1300 δέχτηκε τις κομητείες Γραβίνα και Άντρια και τους πύργους Βαϊράνο, Λεσίνα, και Τέρα ντι Μούρο. Έχασε τη Γραβίνα το 1302. Τον Δεκέμβριο του 1304 κλήθηκε στην κομητεία του Πεδεμοντίου. Λίγο αργότερα δημιουργήθηκε το Βασίλειο της Σικελίας και ο ίδιος διορίστηκε μέγας Ταξιάρχης (1305), αλλά η επιρροή του περιορίστηκε. Πολέμησε τους Αραγωνέζους στη Σικελία (1301), παραχωρώντας στους Ναΐτες μια έκταση γης κοντά στη Γραβίνα. Τον Ιούλιο του 1304, πήγε ξανά στη Νάπολη προκειμένου να υποδεχτεί τη νέα νύφη του αδελφού του Ροβέρτου, Σάντσα, κόρη του Ιακώβου Β΄ της Μαγιόρκας. 

Απεβίωσε λίγο μετά τον γάμο του με τη Μαργαρίτα, κόρη του Ροβέρτου κόμη του Κλερμόν.

## Πρόγονοι


## Παραπομπές σε πηγές


Κατηγορία:Οίκος των Ανζού - Νάπολης
Κατηγορία:Κόμητες της Προβηγκίας
Τομάζο Τιτόνι

Ο **Τομάζο Τιτόνι** (ιταλικά: *Tommaso Tittoni*· Ρώμη, 16 Νοεμβρίου 1855 — 7 Φεβρουαρίου 1931) ήταν Ιταλός διπλωμάτης και πολιτικός.

Γεννήθηκε το 1855 και σπούδασε στην Οξφόρδη, Λιέγη, Βερολίνο, Νάπολη και Ρώμη. Διακρίθηκε ιδιαίτερα για τις οικονομολογικές του γνώσεις. 

Εκλέχτηκε βουλευτής για πρώτη φορά το 1886 και κατείχε το αξίωμα μέχρι το 1897. Το 1902 έγινε γερουσιαστής μετά από επιλογή του βασιλιά Βίκτωρα Εμμανουήλ Γ'. Από το 1903 μέχρι και το 1916 είχε διατελέσει επανειλημμένα υπουργός των Εξωτερικών της Ιταλίας, καθώς και πρέσβης στο Λονδίνο (1906) και στο Παρίσι (1910-1916). Στο διάστημα μεταξύ 16 Μαρτίου και 27 Μαρτίου 1905 υπήρξε υπηρεσιακός πρωθυπουργός της Ιταλίας.

Το 1919, επί κυβερνήσεως Νίτι (*Nitti*), ανέλαβε πάλι υπουργός των Εξωτερικών και συμμετείχε ως πρώτος αντιπρόσωπος της Ιταλίας στη Συνδιάσκεψη Παρισίων (1919) όπου και υπέγραψε εκ μέρους της χώρας του το διμερές μυστικό Σύμφωνο Βενιζέλου - Τιττόνι. Αργότερα ο Τιτόνι υποστήριξε τη κυβέρνηση του Μουσσολίνι, χωρίς όμως και να προσχωρήσει στο φασισμό. 

Ο Τιτόνι συνέγραψε πολλά άρθρα και βιβλία που αφορούσαν κυρίως την εξωτερική πολιτική της Ιταλίας, καθώς και τα διεθνή οικονομικά προβλήματα της εποχής του.

Πέθανε στην Ιταλία το 1931.

## Παραπομπές


## Εξωτερικοί σύνδεσμοι
* 

Κατηγορία:Ιταλοί πολιτικοί
Κατηγορία:Ιταλοί διπλωμάτες
Κατηγορία:Ιταλοί συγγραφείς
Κατηγορία:Μικρασιατική Εκστρατεία
Σημαία της Νορβηγίας

Η **[[σημαία]] της [[Νορβηγία|Νορβηγίας]]** είναι κόκκινη με έναν μπλε σκανδιναβικό σταυρό με άσπρο περίγραμμα, ο οποίος προεκτείνεται και στις άκρες της σημαίας. Το κατακόρυφο μέρος του σταυρού μετακινείται στην πλευρά που κυματίζει η σημαία, όπως είναι η Σημαία της Δανίας. Οι αναλογίες της σημαίας είναι 22:16 και της κρατικής σημαίας 27:16, ή 6:1:2:1:6:11 οριζόντια και 6:1:2:1:6 κάθετα. Ομοιάζει με την σημαία της Ισλανδίας, με μόνη διαφορά το γεγονός ότι το κόκκινο και το μπλε είναι ανεστραμμένο και χρησιμοποιείται ελαφρώς διαφορετική απόχρωση. 

## Ιστορία
Είναι δύσκολο να προσδιορίσουμε πώς ήταν η παλαιότερη σημαία της Νορβηγίας. Στη διάρκεια των αρχαίων χρόνων, οι χώρες δε χρησιμοποιούσαν σημαίες. Μόνο οι βασιλείς είχαν σημαίες, όπως και άλλοι ηγεμόνες, σε μάχες Ο Ολάφ ο Άγιος χρησιμοποίησε ένα ερπετό μέσα σε λευκή σφραγίδα στη μάχη του Νεσγιάρ. Πριν από αυτά χρησιμοποιούνταν το κοράκι και ο δράκοντας. Ο Ίνγκε χρησιμοποιούσε ένα κόκκινο λιοντάρι, ενώ ο Σβέρε έναν χρυσό και κόκκινο αετό.

Από το 16ο αιώνα μέχρι το 1814 η Νορβηγία χρησιμοποιούσε την αυτή σημαία με τη Δανία, καθώς αποτελούσαν ένωση.

Το 1814 η ανεξάρτητη Νορβηγία καθιέρωσε τη σημαία της Δανίας με το λιοντάρι της Νορβηγίας σε τετράγωνο. Η σημαία αυτή ήταν σε χρήση ως το 1821. Το 1821 σχεδιάστηκε από το βουλευτή Φρέντρικ Μέλτσερ μια ξεχωριστή σημαία της Νορβηγίας, η οποία υιοθετήθηκε από το Κοινοβούλιο στις 21 Ιουλίου του 1821. Ωστόσο ο Βασιλιάς αρνήθηκε να καθιερώσει τη σημαία ως επίσημη αν και ενέκρινε το σχέδιο. Έτσι, ως το 1838 η νορβηγική σημαία χρησιμοποιούνταν μόνο στις βόρειες θάλασσες. Το 1844 ένα σύμβολο της ένωσης υιοθετήθηκε και χρησιμοποιήθηκε ως σημαία από κοινού με τη Σουηδία. Επειδή έμοιαζε με σαλάτα ρέγγας, ονομάστηκε «σαλάτα ρέγγας». Το σύμβολο αυτό καταργήθηκε το 1898. Η πρώτη «καθαρή» σημαία υιοθετήθηκε το 1899, ωστόσο το σύμβολο της ένωσης παρέμεινε στις πολεμικές σημαίες ως το 1905, οπότε διαλύθηκε η ένωση. Η Σουηδία διατήρησε το σύμβολο της «σαλάτας ρέγγας» σε όλες τις σημαίες ως το 1905.

Image:Norge-Unionsflagg-1844.svg|Εθνική και ναυτική σημαία (1844-1899)
Image:Jack of Sweden and Norway (1844–1905).svg|Το σύμβολο της Ένωσης Νορβηγίας- Σουηδίας, γνωστό ως «σαλάτα ρέγγας»


## Σύμβολα

Ο Σταυρός είναι χριστιανικός και ακολουθεί την παράδοση άλλων σκανδιναβικών χωρών, όπως η Δανία και η Σουηδία. Η επιλογή των χρωμάτων υποδηλώνει τη δημοκρατία, καθώς τα χρώματα αυτά (κόκκινο, λευκό, μπλε) χρησιμοποιούνται κυρίως από δημοκρατικές χώρες, όπως η Ολλανδία, το Ηνωμένο Βασίλειο, η Γαλλία και οι ΗΠΑ. Το σχέδιο του Μέλτσερ αναφέρεται επίσης στη σημαία της Δανίας, η οποία είναι κόκκινη και λευκή. Ο γαλάζιος σταυρός ήταν πιθανότατα μια αναφορά στο μπλε της σουηδικής σημαίας.

## Εξωτερικοί σύνδεσμοι

* Η ιστορία της νορβηγικής σημαίας στον ιστότοπο του Υπουργείου Άμυνας της Νορβηγίας
* Ιστότοπος με την ιστορία της σημαίας

Νορβηγία
Κατηγορία:Εθνικά σύμβολα της Νορβηγίας
Εθνόσημο της Νορβηγίας

right|thumb|180px|Το εθνόσημο της Νορβηγίας
Το **[[εθνόσημο]] της [[Νορβηγία]]ς** είναι ένα από τα αρχαιότερα στην Ευρώπη. Προέρχεται από το βασιλικό οικόσημο της χώρας. Ο Βασιλιάς Χάακον Δ΄ της Νορβηγίας χρησιμοποίησε ένα θυρεό με λιοντάρι (1217-1263). Η αρχαιότερη μνεία στη χρήση αυτού του οικοσήμου είναι γραμμένη σε έπος του 1220. 

Το 1280 ο Ερρίκος Β΄ της Νορβηγίας πρόσθεσε το στέμμα και τον αργυρό πέλεκυ στο λιοντάρι. Ο πέλεκυς συμβολίζει το μαρτύριο του Όλαφ Β΄ της Νορβηγίας, του Άγιου, καθώς με το όπλο αυτό σκοτώθηκε ο βασιλιάς στη μάχη του Στίκλεστατ, το 1030.

left|thumb|230px|Το βασιλικό εθνόσημο της Νορβηγίας
Το σχέδιο του εθνοσήμου άλλαξε με τον καιρό, ιδίως προς το μήκος του τσεκουριού. Τελικά, το παρόν εθνόσημο εισήχθη το 1937, ωστόσο τροποποιήθηκε ελαφρώς με Βασιλικό Διάταγμα στις 20 Μαΐου 1992. Σήμερα το εν λόγω εθνόσημο χρησιμοποιείται συχνά μαζί με το Βασιλικό εθνόσημο. Από το 1905 το βασιλικό εθνόσημο έχει ένα λιοντάρι και γύρω από αυτό έχει τα σύμβολα του Βασιλικού Νορβηγικού Τάγματος του Αγίου Όλαφ.
Ο θυρεός πλαισιώνεται από έναν βασιλικό μανδύα από ερμίνα και στην κορυφή βρίσκεται το Στέμμα της Νορβηγίας.

## Εξωτερικοί σύνδεσμοι

* Το παλαιότερο διατηρημένο παράδειγμα (από το 1292) (στα νορβηγικά)
* Ιστορία του εθνοσήμου

Νορβηγια
Κατηγορία:Εθνικά σύμβολα της Νορβηγίας
Τρίλοφος Πιερίας

Ο **Τρίλοφος** είναι χωριό στα βορειοκεντρικά του Νομού Πιερίας, που ανήκει στο δήμο Κατερίνης. Βρίσκεται σε υψόμετρο 300 μέτρων και το όνομά του το οφείλει στα σπίτια του, που είναι χτισμένα πάνω σε τρεις λόφους. Απέχει 12 χιλιόμετρα από την πόλη της Κατερίνης. Η καλλιέργεια καπνών είναι η κυριότερη ασχολία. Κάποιοι ασχολούνται και με την κτηνοτροφία. Ο πληθυσμός του Τριλόφου, σύμφωνα με την Απογραφή του 2011 είναι 521 κάτοικοι και συνιστά την ομώνυμη Τοπική Κοινότητα.

Οι κάτοικοι του Τριλόφου είναι Θρακιώτες, Πόντιοι πρόσφυγες από τη Φάτσα και άλλα μέρη του Πόντου, Μικρασιάτες και λίγοι ντόπιοι.

## Υποδομή
Ο οικισμός έχει δυο ναούς, τον Άγιο Γεώργιο (πολιούχος)  και τον Άγιο Αθανάσιο όπου είναι και το κοιμητήριο. Υπάρχουν επίσης δυο ξωκλήσια, οι Άγιοι Θεόδωροι και η Αγία Τριάδα. Από  εκπαιδευτήρια, στο χωριό λειτουργούν ένα διθέσιο Δημοτικό Σχολείο και μονοθέσιο Νηπιαγωγείο. Ο Πολιτιστικός Σύλλογος με την επωνυμία "Αριστοτέλης" ιδρύθηκε το 1982. Στο ποδόσφαιρο, ο Μέγας Αλέξανδρος Τριλόφου αγωνίζεται στη Γ΄ ερασιτεχνική κατηγορία (2ο όμιλο) του τοπικού πρωταθλήματος της Ε.Π.Σ. Πιερίας. Επίσης, ο Τρίλοφος διαθέτει γεωργικό συνεταιρισμό και αρδευτικό δίκτυο (έγινε μια λιμνοδεξαμενή). Το καλοκαίρι του 2007 ο Τρίλοφος αποτέλεσε επίκεντρο στη διαμάχη για το νερό με τον Κούκο.

## Ιστορικά στοιχεία
Η παλαιότερη ονομασία του χωριού ήταν *Τόχοβα*. Στα χρόνια της Τουρκοκρατίας ήταν κεφαλοχώρι. Λίγο μετά ονομάστηκε "Παλιονέληνη" (ίσως από το: Παλιοί Έλληνες).

Ο περιηγητής Σχοινάς γράφει χαρακτηριστικά ότι η Τόχοβα "κείται επί των υπωρειών των Πιερίων ορέων και είναι το μόνο επίφοβον χωρίον της προς Βέροιαν οδού, αλλ'  είναι πανταχόθεν ευπρόσβλητον, αι δε οικίαι του εισίν εκ πλίνθων ως και το τέμενος αυτού".

Στις 17 Ιουλίου του 1943 εκτελέστηκαν στο χωριό 13 κάτοικοι, σε αντίποινα από τους Γερμανούς.

Το πολύ καλό και υγιεινό κλίμα στο χωριό συνετέλεσε στο να γίνει χώρος υποδοχής των φυματικών ασθενών. Μετά τη δεκαετία του '60 παρουσιάστηκε το φαινόμενο της έντονης μετανάστευσης στο εξωτερικό. Ενώ το 1940 το χωριό είχε γύρω στους 2.500 κατοίκους, σήμερα έχει περίπου 600.

Η *Παλιονέληνη* μετονομάστηκε σε *Τρίλοφον* το 1950.

## Παραπομπές και σημειώσεις


Τρίλοφος
Τρίλοφος
Νίκολας Λίβερπουλ

Ο **Νίκολας Λίβερπουλ** (*Nicholas Joseph Orville Liverpool*, 9 Σεπτεμβρίου 1934 - 1 Ιουνίου 2015) υπηρέτησε ως  Πρόεδρος της Δομινίκας από το 2003 ως το 2012. Ήταν ο όγδοος Πρόεδρος της χώρας από την ανεξαρτησία της, το 1978. Ο ρόλος του είναι εθιμοτυπικός, βάσει του Συντάγματος. Δεν ανήκει σε κάποιο πολιτικό κόμμα. Έχει συγγράψει επιστημονικά βιβλία.

## Προφίλ
Γεννήθηκε στο Γκραντ Μπέι της Δομινίκας. Το 1957 φοίτησε στο πανεπιστήμιο του Χαλ και απέκτησε ένα LL.B (Hons.) το 1960. Έγινε δικηγόρος το 1961. Απέκτησε διδακτορικό τίτλο στη Φιλοσοφία από το πανεπιστήμιο του Σέφηλντ το 1965. 
Το Μάρτιο του 1998 έγινε πρεσβευτής στις ΗΠΑ και υπηρέτησε στη θέση αυτή ως το 2001. Ανέλαβε Πρόεδρος στις 2 Οκτωβρίου του 2003 και διαδέχθηκε τον Βέρνον Σο. Το 2005 ο Λίβερπουλ άνοιξε συζήτηση για τη μεταρρύθμιση στο Σύνταγμα, αναφορικά με το ρόλο και τη δομή του Κοινοβουλίου της χώρας. Το 2003 του απονεμήθηκε το ανώτατο Βραβείο της χώρας του (*Dominica Award of Honour*).

Τον Ιούλιο του 2008 συμφώνησε να υπηρετήσει και δεύτερη θητεία ως πρόεδρος μετά τη λήξη της πρώτης θητείας του, έπειτα από κοινή αποδοχή από την κυβέρνηση του Ρούζβελτ Σκέριτ και την αντιπολίτευση που είχε ηγέτη τον Ερλ Γουίλιαμς.  Τον διαδέχθηκε στο προεδρικό αξίωμα ο Ίλιουντ Ουίλιαμς.

Πέθανε σε ηλικία 80 ετών την 1η Ιουνίου 2015 στο Μαϊάμι των ΗΠΑ, ενώ νοσηλευόταν.

## Παραπομπές


Κατηγορία:Πρόεδροι της Δομινίκας
Τζόζεφ Ενακαρίρε

Ο **Τζόζεφ Ενακαρίρε** (γεννημένος στις 6 Νοεμβρίου 1982) είναι Νιγηριανός πρώην επαγγελματίας ποδοσφαιριστής. Μπορούσε να αγωνιστεί είτε ως αριστερός αμυντικός, είτε ως κεντρικός αμυντικός.

## Συλλογική Καριέρα
Γεννημένος στο Ουόρι, ο Ενακαρίρε διακρίθηκε από νεαρή ηλικία αγωνιζόμενος με τα χρώματα της Σταντάρ Λιέγης, προτού μεταγραφεί στη Σπόρτινγκ Λισαβόνας ενόψει της σεζόν 2004-05, υπογράφοντας συμβόλαιο διάρκειας τεσσάρων ετών, πετυχαίνοντας, σταδιακά, να αποτελέσει βασικό στέλεχος της ομάδας. Ωστόσο, ύστερα από παρουσίας μόλις μίας σεζόν στον σύλλογο, πωλήθηκε στη ρωσική ΦΚ Ντιναμό Μόσχας.

Αποτυγχάνοντας να προσαρμοστεί, ο Ενακαρίρε παραχωρήθηκε ως δανεικός, τον Αύγουστο του 2006, στην ομάδα της γαλλικής Λιγκ 1, ΦΚ Ζιροντέν ντε Μπορντώ, ενώ ένας πρώην συμπαίκτης του αμυντικός από τη Σπόρτινγκ, ο Μπέτο, αναχωρούσε με προορισμό τη Ρεκρεατίβο δε Ουέλβα, επίσης ως δανεικός. Είχε σχετικά σημαντικό χρόνο συμμετοχής στη διάρκεια της σεζόν ενώ, αφότου ο γαλλικός σύλλογος αποφάσισε να μην κάνει χρήση του σχετικού όρου αγοράς του, μετακόμισε στην Ελλάδα, για λογαριασμό του Παναθηναϊκού, υπό τη μορφή δανεισμού για διάρκεια μίας σεζόν.

Τον Ιούλιο του 2009, ο Ενακαρίρε πραγματοποίησε, ανεπιτυχώς, δοκιμαστική περίοδο με τη γαλλική ΦΚ Μετς. Την αμέσως επόμενη χρονιά, δοκιμαστικές περίοδοι τις οποίες πραγματοποίησε με τις Οντένσε Μπόλντκλουμπ και ΦΚ Ενεργκί Κότμπους είχαν ανάλογο αποτέλεσμα.

Στα τέλη Ιουνίου του 2012, έπειτα από διάστημα τεσσάρων ετών εκτός ποδοσφαιρικής δραστηριότητας, ο Ενακαρίρε αποκτήθηκε από την ΣΠ Λα Φιορίτα, προκειμένου να ενισχύσει την πρώτη προσπάθεια της ομάδας από τον Άγιο Μαρίνο στο ΟΥΕΦΑ Γιουρόπα Λιγκ. Τον Μάρτιο της αμέσως επόμενης χρονιάς, μετακόμισε εκ νέου, αυτή τη φορά στη Λετονία για λογαριασμό της πρωταθλήτριας ομάδας του λετονικού πρωταθλήματος, ΦΚ Ντάουγκαβα, ωστόσο το συμβόλαιό του με τον σύλλογο λύθηκε έπειτα από χρονικό διάστημα μόλις τεσσάρων μηνών.

## Διεθνής Καριέρα
Νιγηριανός διεθνής από το 2003, ο Ενακαρίρε αγωνίστηκε με τους *Super Eagles* στο Κύπελλο Εθνών Αφρικής του 2004 και του 2006. Αποτέλεσε βασικό στέλεχος της ομάδας στη διάρκεια της τελευταίας διοργάνωσης, όπου και η χώρα του τερμάτισε στην τρίτη θέση, δεχόμενη μόλις τρία τέρματα.

## Παραπομπές

## Εξωτερικοί Σύνδεσμοι
*
*
*
*

Κατηγορία:Νιγηριανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Σ.Π. Λα Φιορίτα
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΦΚ Ντάουγκαβα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πορτογαλία